**賣油翁 歐陽修**

　　陳康肅公堯咨善射，當世無雙，公亦以此自矜。

嘗射於家圃，有賣油翁釋擔而立，睨之，久而不去。

　　　(擔：音「daam3」，擔挑) (一字多音、一詞多義)

見其發矢十中八九，但微頷之。

(中：音「眾」，射中) (一字多音、一詞多義)

　　　　　(但：只是) (一詞多義)

　　　(頷：點頭，名詞作動詞) (詞類活用)

康肅問曰：「汝亦知射乎？吾射不亦精乎？」翁曰：

　　　　(射：箭藝、射術) (一詞多義) (疑問句)

「無他，但手熟爾。」康肅忿然曰：「爾 安敢輕吾射！」

(但：只是) (一詞多義) (爾：而已) (一詞多義)

(爾：你) (一詞多義) (安：怎麼) (一詞多義)

(輕：輕視) (一詞多義)

翁曰：「以我酌油知之。」乃取一葫蘆置於地，以錢覆其口，

徐以杓酌油瀝之，自錢孔入，而錢不濕。因曰：「我亦無他，

　　　　　(「油」自錢孔入「葫蘆」) (主語省略) (賓語省略)

惟手熟爾。」康肅笑而遣之。